***23 декември 2020 г.***

**9 държави към момента признават изтекли**

**български лични документи, други 4 – с условия**

По указания на вицепремиера и министър на външните работи Екатерина Захариева ръководителите на всички български задгранични представителства  поискаха от държавите, в които са акредитирани, по изключение да разрешават на българските граждани да се прибират в България, дори ако документите им за самоличност са изтекли. Мярката е реципрочна и се отнася за изтичащи лични документи в периода 13 март 2020 г. до 31 януари 2021 г., чиято валидност бе удължена с шест месеца до 31 юли 2021 г.

Досега мярката важеше за документи, изтичащи в периода 13 март - 31 октомври 2020 г.

9 държави към момента са потвърдили, че в условията на пандемията от коронавируса ще признават и пропускат на излизане от територията им български граждани с изтекли лични документи. Други 4 страни признава със специални условия или различен срок изтекли български лични документи.

|  |  |
| --- | --- |
| **Държава**  | **Отговор**  |
| Беларус | **ДА** |
| Германия | **ДА – с условност**Срока на валидност на документите за самоличност на чужденците, намиращи се на нейна територия, за вътрешно-държавни цели (продължаване на срока на пребиваване) и за напускане на нейната територия до 31.12.2020 г. |
| Грузия | **ДА** |
| Гърция | **ДА** |
| Ирландия | **ДА** |
| Испания | **ДА – с условност**Испания ще признава паспорти и лични карти, издадени от българските власти, които са с изтекъл срок на валидност, за целите на завръщане в България на техните притежатели. |
| Кувейт | **НЕ** |
| Мароко | **ДА** |
| Португалия | **Да – с условност**Португалия признава изтекли лични документи на чуждестранни граждани до 31 март. |
| Република Южна Африка | **НЕ** |
| Сърбия | **НЕ** |
| Тунис | **ДА** |
| Турция | **ДА** |
| Узбекистан | **ДА** |
| Швейцария | **ДА** |
| Швеция | **ДА – с условност** В условията на пандемия от корона вирус в Швеция ще се допуска български граждани с **лични карти** с изтекла/изтичаща валидност в периода 31 окт. 2020 г. – 31. Януари 2021 г. , за влизане, пребиваване и излизане от територията на Швеция в периода от 6 месеца след датата на изтичане на валидността.По отношения на **задграничните паспорти** не се приема искането от българската страна, тъй като противоречи на действащите нормативни разпоредби в Швеция. |